Dāvis Lejasmeiers

Dāvis Lejasmeiers (dzimis  Ventspilī) ir bijušais latviešu basketbolists, spēlēja saspēles vadītāja pozīcijā. Bijis Latvijas basketbola izlases spēlētājs. 2014. gada Latvijas Basketbola līgas (LBL) čempions BK Ventspils sastāvā, kā arī 2016. gada Zviedrijas čempions. Pēc spēlētāja karjeras beigām — grafiskais dizaineris un sporta fotogrāfs.

D. Lejasmeiers ir Ventspils basketbola sistēmas audzēknis. Pieaugušo basketbola karjeru sācis BK Ventspils, bet uz vienu sezonu bija izīrēts Liepājas komandai. 2013. gadā kopā ar Ventspils komandu uzvarēja Baltijas Basketbola līgā un 2014. gadā kļuva par Latvijas čempionu, bet drīz pēc tam uzsāka karjeru ārzemēs, spēlējot Zviedrijas, Polijas un Lietuvas klubos. 2016. gadā kopā ar Sodertalje BBK kļuva par Zviedrijas čempionu. 2019. gadā noslēdza profesionālā basketbola karjeru.

2025. gadā D. Lejasmeiers iesaistījies amatieru basketbolā, pārstāvot Reģionālās basketbola līgas debitantus, klubu "Ventspils tehnikums".

D. Lejasmeiers spēlēja Latvijas U-20 izlasē 2012. gada Eiropas čempionātā. Bijis arī pieaugušo Latvijas izlases sastāvā, aizvadot dažas spēles 2016. un 2018. gadā.

 Atsauces 

 Ārējās saites 

Kategorija:1991. gadā dzimušie
Kategorija:Ventspilī dzimušie
Kategorija:Latvijas basketbolisti
Kategorija:Saspēles vadītāji